9 लोगों की मौत, ट्रेनिंग मिशन के दौरान हुआ हादसा
US Kentucky Military Helicopters Crash - अमेरिका के केंटुकी में बुधवार रात दो मिलिट्री हेलिकॉप्टर टकरा गए। मीडिया रिपोर्ट्स के मुताबिक, इस हादसे में 9 लोगों के मारे जाने की आशंका है। अभी आधिकारिक पुष्टि नहीं की गई है
अमेरिका के केंटकी में बुधवार रात दो मिलिट्री हेलिकॉप्टर टकरा गए। मीडिया रिपोर्ट्स के मुताबिक, इस हादसे में 9 लोग मारे गए। देर रात अमेरिकी अफसरों ने इसकी पुष्टि कर दी।
हादसा केंटकी के ट्रिग काउंटी में फोर्ट कैंपबेल मिलिट्री बेस के पास हुआ। मिलिट्री अफसर ने बताया कि दो HH60 ब्लैकहॉक रूटीन मिलिट्री ट्रेनिंग पर थे। केंटकी के गवर्नर ने कहा कि यह बुरी खबर है।
मौके पर पहुंचा बचव दल
रॉयटर्स की रिपोर्ट के मुताबिक केंटकी की अलग-अलग जगहों से बचाव दल की टीम को काम पर लगाया गया। ‌BBC के मुताबिक, आपस में टकराने वाले हेलीकॉप्टर्स अमेरिका के हमला करने वाले इकलौते 101 एयरबोर्न डिवीजन के थे।
इन्हें दुनिया के कई देशों में लड़ाई के दौरान तैनात किया गया है। फोर्ट कैंपबेल के प्रवक्ता का कहना है कि हादसा कैसे हुआ है इसकी जांच की जा रही है। 5 साल पहले 2018 में भी केंटकी के फोर्ट कैंपबेल इलाके में हेलीकॉप्टर क्रैश होने से दो सैनिकों की मौत हो गई थी।
वहीं, न्यूयॉर्क टाइम्स की रिपोर्ट के मुताबिक- हादसे की सुबह फोर्ट कैंपबेल इलाके का मौसम बिल्कुल साफ था। हवाएं भी तेज नहीं चल रही थी। विजिबलिटी 10 मील तक की थी और तापमान 39 डिग्री था। ऐसे में यह क्रैश कैसे हुआ, इसकी जांच की जा रही है।
हेलीकॉप्टर क्रैश से जुड़ी ये खबरें भी पढ़ें...
अमेरिकन आर्मी का हेलिकॉप्टर क्रैश... देखें VIDEO:पायलट समेत 2 की मौत, जमीन पर गिरते ही हेलिकॉप्टर में लगी आग
अमेरिका के अलबामा में एक ब्लैक हॉक हेलिकॉप्टर क्रैश हो गया। हादसे में 2 लोगों की मौत हो गई है। हेलिकॉप्टर अलबामा-टेनेसी बॉर्डर के पास हाईवे 53 पर हंट्सविल शहर से करीब 10 मील की दूरी पर क्रैश हुआ।
जानकारी के मुताबिक, ये टेनेसी नेशनल गार्ड का UH-60 हेलिकॉप्टर था जो रूटीन ट्रेनिंग पर था। मैडिसन के पुलिस अधिकारियों को अमेरिकी समय के मुताबिक करीब 3 बजे 911 पर हादसे की सूचना मिली। पूरी खबर यहां पढ़ें...